Carl Hermansen
Carl Hermansen, 1897-1976, dansk politiker og præst. Carl Hermansen blev cand.theol. i 1921 og virkede derefter som præst, senere provst. Han var grundtvigiansk sindet, politisk aktiv i Venstre og kirkeminister 1945-47 og 1951-53 i regeringerne Knud Kristensen og Erik Eriksen/Ole Bjørn Kraft; i Carl Hermansens ministertid gennemførtes i 1947 loven om kvinders adgang til præsteembedet. 1943-45 og 1954-62 var han medlem af Hjørring Byråd, 1954-58 som borgmester.
Carl Hermansen var en flittig skribent og har foruden romaner skrevet erindringerne Så mangen en sommer (1967) og Så mangen en vinter (1970).